ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยยะลา ๑ ไปยังสถานีไฟฟ้าย่อยยะลา ๒

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจทั่วไปเพื่อก่อสร้างสายส่งไฟฟ้าขนาด ๑๑๕ กิโลโวลต์ โดยมีเขตเดินสายไฟฟ้าข้างละไม่เกิน ๔๐ เมตร จากสถานีไฟฟ้าย่อยยะลา ๑ ซึ่งตั้งอยู่ในท้องที่อำเภอเมืองยะลา จังหวัดยะลา ไปยังสถานีไฟฟ้าย่อยยะลา ๒ ซึ่งตั้งอยู่ในท้องที่อำเภอเมืองยะลา จังหวัดยะลา โดยจะทำการสำรวจในท้องที่อำเภอเมืองยะลา จังหวัดยะลา

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๙ สิงหาคม พ.ศ. ๒๕๓๙

โอภาส  จันทน์พยอม

ผู้จัดการใหญ่ธุรกิจก่อสร้าง ทำการแทน

ผู้ว่าการการไฟฟ้าฝ่ายผลิตแห่งประเทศไทย